Osaka Ohsho เปิดตัวครั้งแรก ในปี 1969 ใกล้ๆ กับสถานีรถไฟ โควบาชิ ในจังหวัดโอซากา แต่ในตอนนั้นยังไม่ได้รับความนิยมเท่าที่ควร จนกระทั่งมีโปรโมชั่น ขายเกี๊ยวซ่าพร้อมให้บัตรทานเกี๊ยวซ่าฟรี นับจากนั้น Osaka Ohsho ก็เป็นที่ถูกอกถูกใจของลูกค้าขึ้นมาทันที

จากนั้น กิจการของ Osaka Ohsho ก็ได้รับความนิยมขึ้นตามลำดับ ตอนนี้มีมากกว่า 300 สาขา ในญี่ปุ่น, ฮ่องกง, เกาหลี, สิงคโปร์ จนกระทั่งในปี 2012 Osaka Ohsho ก็บินข้ามน้ำข้ามทะเลมาเปิดตัวที่ประเทศไทย โดยเริ่มที่ "สาขาทองหล่อ" เป็นสาขาแรก และสาขาสอง "สาขาธนิยะ" ที่เพิ่งเปิดตัวไปได้ไม่นาน

Osaka Ohsho แปลว่า "ราชาของเกี๊ยวซ่าแห่งโอซากา" เกี๊ยวซ่าของที่นี่ เก่าแก่มาตั้งแต่ปี  1969  เกี๊ยวซ่าจะปั้นสดๆ ด้วยมือทุกเช้า จึงรับประกันได้ว่า ทุกอย่างสดใหม่แน่นอน ไส้ของเกี๊ยวซ่า ประกอบไปด้วย กะหล่ำปลี, ขิง, กระเทียม และหมู แล้วห่อด้วยแผ่นเกี๊ยวซ่าสูตรพิเศษ ซึ่ง "แป้ง" ที่เป็นส่วนผสมของแผ่นเกี๊ยวซ่านี้ จะผลิตแค่ในญี่ปุ่นและไทยเท่านั้น สาขาในประเทศอื่นๆ ต้องสั่งตรงจากที่นี่ไป 

Osaka Ohsho ใช้วิธีการนึ่งและอบในเวลาเดียวกัน ด้วยเครื่องมือที่ออกแบบมาเพื่อเกี๊ยวซ่าโดยเฉพาะ จึงทำให้เกี๊ยวซ่ามีสีเหลืองทอง น่ากิน อีกด้านหนึ่งกรอบ แต่อีกด้านจะนุ่ม ไส้เกี๊ยวซ่าก็ยังคงความสด รักษาความชุ่มฉ่ำของส่วนผสมต่างๆ ไว้ได้อย่างดี


1. Osaka Ohsho Gyoza (ชุดเล็ก 90/ชุดใหญ่ 170 บาท)
เกี๊ยวซ่าสีเหลืองทอง ที่ผสมผสานความกรอบและความนุ่มไว้ในชิ้นเดียว บวกกับไส้เกี๊ยวฉ่ำๆ แน่นๆ จิ้มกับซอสที่มีให้เลือกถึง 4 ชนิด ได้แก่ wasabi with mayonnaise, korean sauce, mastard sauce, japanese apricot miso

2. Noodle in tamato soup with cheese (บะหมี่น้ำซุปมะเขือเทศพร้อมหมูอบและชีส) 189 บาท
บะหมี่ในน้ำซุปมะเขือเทศ บะหมี่เส้นนุ่ม กับน้ำซุปสีแดงหอมกรุ่นจากซอสมะเขือเทศ หมูอบนุ่มมากกก (ขอบอกว่านุ่มจริงๆ) 

3. Omelet on Rice + Panang sauce (ข้าวไข่ฟู + ซอสพะแนง) 
ไข่ฟูสีเหลืองสวย ที่มีความหนาถึง 1.5 เซ็นติเมตร เข้าปากปุ๊ปแทบจะละลายในปากทันที เนื้อนุ่มมาก ไม่เลี่ยน กินคู่กับซอสพะแนงหมูนุ่มๆ แบบไทยๆ ถือเป็นการจับคู่ได้อย่างลงตัว

4. Noodle in tonkotsu soy sauce based soup (บะหมี่น้ำต้นตำรับซอสโชยุ) 169 บาท
บะหมี่เส้นเหนียวนุ่ม น้ำซุปหอม เนื้อหมูนุ่มมากกกอีกแล้ว (คอนเฟิร์มอีกครั้งว่า "เนื้อหมู" ของ Osaka Ohsho นุ่มจริงๆ )

5. Bowl of rice on big omelet with chili miso sauce (ข้าวไข่ฟูราดเต้าหู้เสฉวนแบบญี่ปุ่น) 199 บาท
เมนูข้าวไข่ฟูอีกหนึ่งเมนู ไข่ฟูหนานุ่ม ราดด้วยซอยเต้าหู้สไตล์เสฉวน เต้าหู้นุ่มนิ่มแทบละลายในปาก ตัวซอสหอม รสชาติกลมกล่อมทีเดียว

6. Ra-men salad (ราเมนสลัด) 129 บาท
เมนูนี้ชอบเป็นการส่วนตัว สลัดผัก มีเนื้อไก่เบาๆ คลุกเคล้ากับเส้นราเมนเหนียวนุ่ม ให้อารมณ์เย็นๆ สบายๆ ไม่หนักท้อง เป็นเมนูที่กินได้เรื่อยๆ ไม่เบื่อ


นี่คือเมนูเด็ดๆ ส่วนหนึ่งของ Osaka Ohsho เท่านั้น เพราะที่นี่เค้ายังมีเมนูน่าลองเยอะแยะมากมาย แต่ถ้าใครกำลังตามหา "ราชาแห่งเกี๊ยวซ่า" แล้วละก็ พลาดไม่ได้ที่จะแวะมา  Osaka Ohsho !!!